
                                 Prijedlog – nije usvojeno na Općinskom vijeću
KLASA: 
URBROJ: 
Lumbarda,  _________ 2026. 

Na temelju članka 74. stavka 1. Zakona o komunalnom gospodarstvu ("Narodne novine", br. 68/18, 110/18 - Odluka USRH, 32/20 i 145/24) te članka 47. Statuta Općine Lumbarda (''Službeni glasnik Općine Lumbarda'', br. 3/13, 2/16, 1/18, 1/20 i 1/21), općinska načelnica Općine Lumbarda podnosi 
IZVJEŠĆE
o izvršenju Programa održavanja komunalne infrastrukture na području Općine Lumbarda za 2025. godinu
Programom održavanja objekata i uređaja komunalne infrastrukture za 2025. godinu utvrđen je opis poslova s procjenom troškova za održavanje komunalne infrastrukture na području Općine Lumbarda i iskaz financijskih sredstava potrebnih za ostvarivanje Programa s naznakom izvora  financiranja po djelatnostima. Ovaj Program financirao se u 2025. godini iz prihoda od komunalne naknade, turističke pristojbe, naknade za koncesije i dozvole na pomorskom dobru, zakupa javnih površina, općih prihoda i primitaka te viška prihoda iz proteklih godina. 
Općinsko vijeće Općine Lumbarda je na 30. sjednici održanoj dana 23. prosinca 2024. godine donijelo Program održavanja komunalne infrastrukturena na području Općine Lumbarda za 2025. godinu („Službeni glasnik Općine Lumbarda“, br. 2/25). Općinsko vijeće Općine Lumbarda je na 5. sjednici održanoj dana 29. prosinca 2025. godine donijelo Program izmjena i dopuna programa održavanja komunalne infrastrukture na području Općine Lumbarda za 2025. godinu („Službeni glasnik Općine Lumbarda“, br. 2/26).

Općinska načelnica je dužna općinskom vijeću podnijeti Izvješće o izvršenju Programa, te se navedeno izvješće podnosi zajedno sa izvješćem o izvršenju proračuna Općine Lumbarda za 2025. godinu.
Ovo izvješće podnosi se za razdoblje trajanja Programa za 2025. godinu, od 1. siječnja do 31. prosinca 2025. godine.
Ostvarenje programa održavanja objekata i uređaja komunalne infrastrukture u protekloj godini bilo je kako slijedi:

     1.  Održavanje nerazvrstanih cesta

Navedenom aktivnosti financirani su radovi sanacije, betoniranja i popravka nerazvrstanih cesta, zidića i arula uz navedene ceste, kao i trošak popravka nerazvrstanih cesta nastalih postavljanjem sustava javne rasvjete  na području Općine Lumbarda. Većinu radova obavljalo je Komunalno trgovačko društvo ''Mindel''  d.o.o., a na temelju Ugovora o uređivanju međusobnih prava i obveza u obavljanju komunalnih djelatnosti.

Kontrola stanja nerazvrstanih cesta izvršavala se povremeno ili na dojavu građana i poslije vremenskih nepogoda. Također su u pojedinim situacijama angažirani privatni izvođači na poslovima uređenja zaraslih puteva te na poslovima frezanja, ravnanja i zbijanja raznih makadamskih cesta na području Općine Lumbarda. Osim navedenih poslova, Općina je financirala troškove utovara i prijevoza jalovine do raznih makadamskih cesta u Lumbardi, nakon čega su građani sami tamponirali navedene ceste. Od zahvata koji su odrađeni treba spomenuti rekonstrukciju i betoniranje ceste na predjelu Krmača - Donje Blato, uređenje uličice u Predjelu Kosovo do vinarije Bire, uređena je ulica te izrađen sustav oborinske vode na ulici od pizzerie Torkul do kuće Roberta Lozice. Uklonjena je trava i korijenje na površini kamene skalinade te detaljno očišćen kamen i fuge na ulici koja vodi do crkvice Male Gospe na predjelu Mala Glavica te je tamponiran i uređen put koji vodi do plaže Bilin Žal.  Pored navedenog, popravljena je lokalna cesta do predjela Mimlice kao i cesta od kamenoloma na Krmači do beah bara Last Chance. Od cesti koje su dobile novi sloj asvalta moramo istaknuti asvaltiranje ceste u Maloj Postrani te je uređena i asvaltirana cijela dionica ceste od restorana Maslina do Gornjeg Blata. 
I u 2025. godini su nastavljeni radovi na evidentiranju i ucrtavanju nerazvrstanih cesta u zemljišne knjige i katastarske operate u korist Općine Lumbarda, a za što je utrošen iznos od 12.425,00 eura.
      Po podacima Jedinstvenog upravnog odjela Općine Lumbarda za izvršenje ovog programa          

      u 2025. godini ukupno je utrošen iznos od 149.330,68 eura.

	Red.br.
	Naziv
	Plan troškova
	Ostvarenje

	1.
	Održavanje nerazvrstanih cesta
	152.475,00
	149.330,68

	1.1.
	Izvor financiranja: 3.1. Prihodi za posebne namjene – komunalna naknada
	50.000,00
	50.000,00

	1.2.
	Izvor financiranja: 3.1. Prihodi za posebne namjene – turistička pristojba
	27.000,00
	25.352,40

	1.3.
	Izvor financiranja: 3.1. Prihodi za posebne namjene – zakup javnih površina
	31.000,00
	29.225,73

	1.4.
	Izvor financiranja: 3.1. Prihodi za posebne namjene – koncesije i naknade za dozvole na pom. dobru
	44.475,00
	44.752,55

	
	Ukupno 
	152.475,00
	149.330,68


     2.  Održavanje javnih površina na kojima nije dopušten promet motornih vozila
U 2025. godini tvrtka  KTD Mindel d.o.o. je održavala trgiće i šetnice, te ostale površine na kojima nije dopušten promet motornim vozilima. 

Održavanje podrazumijeva sitne popravke i čišćenja tih površina, ukoliko dođe do oštećenja istih. U 2025. godini nismo imali rashode za navedene namjene. 
3.   Održavanje čistoće i javnih zelenih  površina

U 2025. godini ovom aktivnosti financirani su slijedeći poslovi održavanja komunalne infrastrukture:

-  održavanje i obnova zelenog grmlja i cvijeća na javnim površinama (arulama), zalijevanje cvijeća i ostaloga zelenila u mjestu, 

- zamjena dugotrajnih nasada na kojima dolazi do oštećenja ili propadanja 

- obrezivanje, sječa i tretiranje neškodljivim sredstvima 

- u slučaju oštećenja - skidanje, popravak, i ponovna montaža klupa i košara za otpatke 

- redovna košnja trave i uklanjanje suhih grmova živice 

- uklanjanje smeća i otpadaka sa zelenih površina i pražnjenje košara za otpatke po parkovima 

- uklanjanje suhih grana palmi i ostalih stabala po mjestu, te oblikovanje istih 

- sječa i uklanjanje grana stabala koje ometaju vidljivost u prometu ili dodiruju žice niskonaponske mreže i telefona

      - redovno čišćenje obalnog dijela mjesta Lumbarda i plažice u centru

      - redovna i povremena čišćenja ulica u naselju Lumbarda

      - ručno pometanje spomenika palim u NOB-u i ostalih spomenika

      - mehaničko čišćenje, ručno pometanje javnih površina u centru Lumbarde i šire

      - čišćenje prostora tržnice

      - čišćenje javnih površina uz obalu, naročito nakon vremenskih nepogoda 

      - sve košare za otpatke redovno se praznilo tijekom ručnog čišćenja

      - skupljanje kućnog i ostalog komunalnog otpada i odvoz na deponij,

      - održavanje deponija

Održavanje javnih površina obavljalo se prema Planu što ga donosi Komunalno trgovačko društvo ''Mindel'' d.o.o. Lumbarda, a na temelju Ugovora o uređivanju međusobnih prava i obveza u obavljanju komunalnih djelatnosti na području Općine Lumbarda.

U protekloj godini na provođenje gore navedenih aktivnosti ukupno je utrošen iznos od 15.000,00 eura.

	Red.br.
	Naziv
	Plan troškova
	Ostvarenje

	1.
	Održavanje javnih zelenih  površina
	15.000,00
	15.000,00

	1.1.
	Izvor financiranja: 1.1. Opći prihodi i primici
	15.000,00
	15.000,00

	
	Ukupno 
	15.000,00
	15.000,00


4.  Održavanje građevina i uređaja javne namjene
U 2025. godini tvrtka  KTD Mindel d.o.o. je održavala deponij komunalnog otpada i reciklažno dvorište, a sve na temelju Ugovora o uređivanju međusobnih prava i obveza u obavljanju komunalnih djelatnosti na području Općine Lumbarda. 

      U protekloj godini na provođenje gore navedenih aktivnosti ukupno je utrošen iznos 

      od 81.340,04 eura.       
	Red.br.
	Naziv
	Plan troškova
	Ostvarenje

	1.
	Održavanje građevina i uređaja javne namjene
	81.420,00
	81.340,04

	1.1.
	Izvor financiranja: 3.1. Prihodi za posebne namjene – višak prihoda iz prethodnih godina
	81.420,00
	81.340,04

	
	Ukupno 
	81.420,00
	81.340,04


5.  Održavanje groblja i krematorija unutar groblja

     Održavanje groblja u Lumbardi obavljalo se prema Planu što ga donosi Komunalno trgovačko društvo ''Mindel'' d.o.o. Lumbarda, a na temelju Ugovora o uređivanju međusobnih prava i obveza u obavljanju komunalnih djelatnosti na području Općine Lumbarda.

U protekloj godini na provođenje gore navedenih aktivnosti nismo imali rashoda. Ostale troškove financiralo je komunalno poduzeće od prihoda iz grobne naknade i cijene pogrebnih usluga.

Navedeno poduzeće je obavljalo slijedeće aktivnosti na održavanju objekta komunalne infrastrukture:

- održavanje i pometanje groblja sv. Ivan u Lumbardi,

- košenje trave, skupljanje raznog otpada te odvoz istog na deponij,

- održavanje i obnova zelenog grmlja i cvijeća, zalijevanje cvijeća i ostalog zelenila na groblju.

6.  Održavanje Javne rasvjete
U 2025. godini održavala se javna rasvjeta, a u istu stavku je uključeno podmirivanje troškova električne energije, za rasvjetljivanje javnih površina. Održavanje javne rasvjete obavljala je dijelom tvrtka KTD Mindel d.o.o., a dijelom vanjski izvoditelji.  Javna rasvjeta je radila do 2:00 u zimskom periodu te do 3:00 u ljetnom periodu. Također je tvrtka KTD Mindel d.o.o. povodom božićnih i novogodišnjih blagdana u 2025. godini postavila svjetleće ukrase na javnim površinama i stupovima javne rasvjete. Ukupno utrošena sredstva za stavku 7. su bila u iznosu od 19.609,99 eura.
	Red.br.
	Naziv
	Plan troškova
	Ostvarenje

	1.
	Održavanje javne rasvjete
	20.725,00
	19.609,99

	1.1.
	Izvor financiranja: 3.1. Prihodi za posebne namjene – komunalna naknada
	20.725,00
	19.609,99

	
	Ukupno 
	20.725,00
	19.609,99


7.  Održavanje javno zelenih i sportsko-rekreacijskih površina
     U 2025. godini na provođenje gore navedenih aktivnosti ukupno je utrošen iznos od 31.332,30 eura. U protekloj godini postavljena je nova asvaltna podloga na igralištu za male sportove u Lumbardi te su iscrtane nova linije na samom terenu. 

	Red.br.
	Naziv
	Plan troškova
	Ostvarenje

	1.
	Održavanje javno zelenih i sportsko-rekreacijskih površina
	35.000,00
	31.332,30

	1.1.
	Izvor financiranja: 3.1. Prihodi za posebne namjene – komunalna naknada
	9.500,00
	9.370,59

	1.2.
	Izvor financiranja: 3.1. Prihodi za posebne namjene – koncesije i naknade za dozvole na pom. dobru
	25.500,00
	21.962,31

	
	Ukupno 
	35.000,00
	31.332,30


Ukupno utrošena sredstva za realizaciju programa održavanja objekata i uređaja komunalne infrastrukture u 2025. godini iznose 296.613,01 eura.
Ovo izvješće objavit će se u "Službenom glasniku Općine Lumbarda", a stupa na snagu osmog dana od dana objave.
                                                                                              OPĆINSKA NAČELNICA
                                                                                      Marija Klisura, mag. ing. prosp. arch. 
